
Y RHAGYMADRODD, 





MAETH Charles sydd imi newydd trist, 
'Nol gradd a serch at waith ac eglwys Orist: 
I'r Bala dacth pob alaeth yn gytun ;. 

Ei fyn'd i'r llwch sydd dristwch i bob dyn, 


Pob llawen floedd a ffodd fel ofnog lu, 

Mae Cymru i gyd dan gwmmwl tywyll du ; 
. Ei ddagrau'n llif sydd yn ireiddio'r llawr, 
A'i chwerw floedd fel twrf y moroedd mawr. 


Sosasiwn fawr ni phaid ag wylo byth, 

Am ddiffodd lamp ddysgleiriaf yn ein plith ; 
Dros ugain mil o blant yr ysgol rad, 

Yn oer eu cri, sy'n gwaeddu “O fy nhad!” 


Cymmanfa'r Beibl, lle mae goreuon byd, 

A hufen bob crefyddwyr sy' yno y'nghyd, 
Bod ei sylfaenwr cyntaf yn y bedd, 

Mae teulu'r ffydd i gyd yn brudd eu gwedd. 


Yn gynt y rhed y galar dros y llawr, 

Nag arfog lu hen Alexander fawr ; 

Mae'n clwyfo mwy o ddynion yn ei daith, 

Na chleddyf Ffrainc mewn ugain mlynedd maith 


Mae Affrioa, yn swn y newydd syn, 

A'u dagrau bron a gwneyd eu grudd yn wyn ; 
Y Ganges fawr sy'n adrodd yn ei hiaitl, 

Y galarnad sy'n nglwad yr India faith. 


O Rwssia oer ìi Ynysoedd Mor y Dê, 

Mae cryf y gwan yn gwaeddi yn mhob lle ; 
Bu uwch y floedd pan oedd yr Iesu ar bren, 
Fe grynai'r byd, fe d'wyllai haul y nen. 


Ffarwel yn awr i'r galar mawr i gyd ! 
Daeth i fy nghof farwolaeth Prynwr byd ; 
Yngolwg hwn, eì rinwedd mawr a'i rym, 
Mae angeu Charles yn gwywo, amyn'd yn ddim. 

í) Seion ofnog. paid ag wylo, 

Nad im' glywed mwy mo'th lef ; 
Fe gafodd Charles berffeithiach eglwys, 
Yn awr mae'n gorphwys yn y nef. 

Y cnawd a'r galon oedd yn pallu, 
Duw oedd ei ran a'i nerth yn awr; 

Fe ymadawodd mewn tangnefedd, 
Yn ffrwd yr iechydwriaeth fawr. 


'R oedd ei farwolaetb ini'n golled, 
Ond iddo ef yn ennill mawr ; 
Cawn ninau fedu o ffrwyth ei lafur, 
'Tra bo'm ni'n aros ar y llawr. 
Yr egwyddorion ga'dd e' o'r Beibl, 
. Maent gyda nì heb ddim gwahân ; 
Caiff myrdd o blant eu maethu trwyddynt 
Hyd onid elo'r byd ar dân. 


Mae ei DRYSORFA'n llawn danteithion, 
I borthi'r ofnog gwan ei ffydd : 

Y mae'r GEIRIADUR mawr fel allwedd 
I ddwyn i'n golwg pethau cudd, 

Ei 'madrodd rhwydd, a'i ddysg yn uchel, 
Egwyddor iach nefoldeb llawn, 

Mae'n cario perlau dysglaer ini, 
Wna bobl Cymru'n brydferth iawn. 


Y mae 'sgrifenwyr pena'r deyrnas, 
A'r duwinyddion ucha' a gaed, 

Yn gostwng pen a chuddio'u hwyneb, 
Gan daflu'r llyfrau wrth ei draed ; 

Dangosodd Cymru ddyn o'r dywedd, 
Oedd yn yr arfaeth cyn bod byd— 

'Run fath ag eryr yn yr awyr, 
Ehedai'n uwch na rhain i gyd. 

Y Doctor Morgan a'r hen Sal'sbri, 
Ddaeth a'r Trysor goreu i ni; 

Ac ar eu hol ni chafodd Cymru, 
Gyffelyb i'th EIRIADUR di: 

Os cyfíeiliornwyr a'i cyferfydd, 
'Mhenryw flyneddau maith yn ol, 

Fydd dim i'w wneyd ond peidio'i ddarllen, 
Neu madael â'u dychmygion ffol. 


Bu Gryffydd Jones, a Bardd Llan'ddyfri, 
Yn fendith fawr i Gymru o'r bla'n ; 
Sylwadau a hymnau y ddau Williams, 
Yn dodi'r Eglwys fel ar dân ; 
Ac amryw eraill yn dra ffyddlon— 
Effeithiau'u gwaith sy'n para o hyd ; 
Ond pan alwyd Charles i'r winllan, 
Fe weithiodd fwy na rhai'n i gyd. 


Cyfododd un o deulu Gomer, 
Wnaeth fwy na neb er dechreu'r byd, 
I yru'r Beibl i bob ieithoedd, 
I gasglu eiddo Orist ynghyd ; 
A hwn dan seiliau teyrnas anghrist, 
Er uched yw ei brig yn awr, 
Y Gareg eiff yn llon'd y ddaear, 
Mae'n rhaid y delwau i gwympo'i lawr. 


Dyma'r seren a ddisgleiriodd, 
O flaen bore'r Jubil fawr ; 
Dysgwyliwn bellach i'r wawr godi, 
Mae'r seren gwedi myn'd i lawr : 
Gwybodaeth Duw a dôa'r ddaear, 
Bydd mawl yr Eglwys yn ei grym— 
Cynulliad pobloedd at y Siloh, 
A babel wedi cwympo'n ddim. 


Cadd yn ei gorph gystuddiau trymion, 
O dan y rhai'n fe gadwsvi le ; 

A phob dadleuon yn yr Eglwys, 
Â ffina'i feddwl tyner e' ; 

Ac annuwioldeb ei gymydogion, 
Oedd iddo ef yn ofid llym : 

Yn awr fe drow'd y groes yn goron, 
Nid rhaid. ef mwyach oddef dim, 


'Nawr 'rwy'n colli 'ngolwg arnat, 
'Dwy'n 'nabod dim o honot fry, 
Nid wyt ti swm yr un o'r tywod, 
Nid wyt ti bwysau'r un o'r plu' ; 
Nid tebyg wyt i un creadur, 
A welwyd mewn daearol fyd, 
'Does arnat liw, na dull, na mesur, 
Er hyny sylwedd wyt i gyd. 


A wyt ti'n gweled peth yr awrhon 
O ddwfn dirgelion Tri yn Un? 
Pa fath olwg sy'n y nefoedd 
Ar a gym'rodd natur dyn? 
A ydyw rhyfeddodau'r Duwdod, 
Yn dod i'th feddwl heb ddim rhi'? 
Neu ynte wyt yn gwel'd efengyl, 
Yn llanw conglau'n daear ni? 


Ai'n ol darluniad Watts neu Baxter, 

' Mae gwaith y nef yn myn'd y'mla'n? 

Gweddio, ymddiddan, a phregethu, 
Neu ynte dim ond clymu cân? 

A yw 'difeirwch, ffydd, a gobaith, 
Wedi ymadaw'n llwyr yn awr, 

A dim ond cariad yn teyrnasu, 
O boethder fíllam yr eirias fawr ? 


A wyt ti'n ysgog fel y fellten, 
Y nghanol yr ehander mawr ? 
A ydyw tUwysogaethau'r nefoedd 
Yn adnabyddus it yn awr ŷ 





6 


A wy't ti'n 'nabod pawb o'r seintiau, 
A rhif angylion sydd wahân ? 

Ai am greadigaeth, neu am brynu, 
Mae nifer fwya'n seinio cân ? 


A wyt ti'n cofio geiriau'r Beibl, 
Dy bleser penaf gyda ni ? 
A yw 'madroddion y prophwydi, 
Yn lloni byth dy ysbryd di ? 
A ydyw gweledigaeth Ioan 
Yn awr yn eglur o dy fla'n, 
A'i ynte wyneb y JEHOVAH, 
Yn unig yw d/orphwysfa lân. 


A wyt ti'n gwel'd dy gorph yn huno 

Yn mynwent Beuno dan y pridd? 
Oes arnat hiraeth yn y nefoedd, 

Am wel'd yr adgyfodiad ddydd ? 
A wyt ti'n cymhell yr angylion, 

I gasglu'r saint o gyrau'r byd? 
A'i ynte bod yn ddystaw lonydd, 

Yn mynwes Abr'am 'rwyt o hyd ? 


Chwi'r angelion ddaeth yn lluaws, 
A'r n'wyddion da o'r nef i lawr, 
Derbyniwch genadwri dirion 
I'w ddwyn yn ol i'r nef yn awr ? 
Cymmanfa'r Beibl sydd yn llwyddo, 
Gair Duw sy'n seinio i bob lle, 
Ysgolion Sabboth sy'n cynnyddu— 
Cyhoeddwch hyny iddo fe. 


Ei forwyn rasol, Peggy Edwards, 
Chwe diwrnod fu hi farw o'i fla'n : 

Mhen deunaw dydd a chydig oriau, 
Aeth ar ei ol ei briod lân : 

Ei serch a'i bryd oedd yn y nefoedd, 
Tra'r oedd hi'n aros ar y llawr; 

Yn nyddiau'i galar a'i ddwfn gystudd, 
Fe'i cipwyd i'r llawenydd mawr. 


Yn nyddiau'i hieuengetyd, er yn foreu 
Yr Eglwys oedd ci chartref hi : 
Ca'dd fod yn foldion gan Ragluniaeth, 
I Charles ddod i'n cym'dogaeth ni. 
Cyfoethogwyd hi a grasusau, 
Ac amryw ddoniau'r nefoedd fry ; 
I'w gorph, a'i blant a'i ras, a'i rinwedd, 
Ymgeledd gymhwys iawn y bu. 


Fel Mair gwrandawai Air y bywyd, 
Fel Dorcas i'r tylawd y bu ; 
Fel gwragedd duwiol Galilea, 
Yr oedd yn gweini i'r Iesu cu ; 
Ei thy, ei llaw, yn bena'i chalon, 
Oedd helaeth iawn at achos Duw : 
Mae hyny yn Charles ei mab yn hynod, 
A'i anwyl briod sy eio'n fyw, 


Boed gan yr Eglwys weddi ffyddlon, 
Ar ran ei blant a'i wyrion ef, 

Ar iddynt droi o lwybr natur, 
I brofi grym efengyl gref : 

Boed teyrnas Dduw ac achos Iesu, 
Y mysg ei deulu fawr a mân ; 

A'u ffrwythau'n eglur dystioliaethu 
Eu goni o ddwr a'r Ysbryd Glân. 


Boed bendith byth ar sir Gaerfyrddin, 
Am fagu'r impyn mawr ei ddawn : 

Boed bendith byth ar deulu'r Bala, 
Lle ca'dd ei godi'n uchel iawn : 

Boed bendith Duw a'r ras yn helaeth, 

' Yn dylyn eu hiliogaeth ef ; 

A llwyddiant i'r efengyl dawel, 

Yn mhlith pob cenedl dan y nef. 

Ar Ddafydd Charles, ei frawd, gorphwysed, 
Y Ddau-parth llawn o'i ysbryd e' ; 

Ymdreched holl pregethwyr cymru, 
Mewn undeb ffydd i lanw eile : 

. Mewn gostyngeiddrwydd ac addfwynder, 

I gario'r achos goreu'n mla'n ; 

Na bo'r gogoniant fyth ymadael, 
Hyd onid elo'r bydar dân, | 


Goddefwch bellach air o'm hofnau, 
'Rwy'n ei ddywedyd gyd a braw, 
I'r cyfiawn hwn gael dianc ymaith 
O ílaen rhyw ddrygau mawr a ddaw, 
Yn y wlad, neu yn yr Eglwys, 
Y tyr rhyw blâ fel fllamau byw ! 
Ond d'wedai'n uchel wrth ymadael. | 
Mae noddfa dawel iawn yw Duw ! 

